ילדים בשליחות

"ילדים בשליחות" היא שמה של סדרת ספרים המספרת על עולמם של ילדי וילדות שלוחי חב"ד מכל קצות תבל, שנכתבה על ידי אלה ורזוב וחנה אוירכמן.

רקע לסדרה
הסדרה מספרת על חיי היומיום של ילדיהם של שלוחי חב"ד, החיים לרוב במרוחק מקהילה יהודית, ממשפחתם ומיהודים בני גילם.

הסדרה נכתבה על ידי אלה וורזוב שליחת חב"ד במוסקבה, רוסיה, וחנה אוירכמן שליחת חב"ד בטאלאהאסי, פלורידה, במטרה להכיר לקוראים צעירים את חייהם של ילדים כמותם, בגילם, החיים במרחקים, דומים להם אך גם שונים.

הסדרה המצולמת ממחישה את השוני והמיוחדות של כל ילד דרך תיאור שגרת יומו, סביבתו הקרובה, הנוף באזור מגוריו, השפות בהן הוא דובר, חבריו המקומיים והאתגרים הניצבים בפניו.

דרך הסיפורים ובעזרת צילומים אותנטיים מבקרים הקוראים בארצות שונות ובאתרים מגוונים ולומדים להכיר את עולמם של המספרים. בכל אחד מספרי הסדרה משולבות עובדות על המקום, ידע היסטורי ומידע גאוגרפי ואף מילון קצר המקנה מילים בשפת המקום.

סדרת "ילדים בשליחות", המצולמת על ידי הצלם ישראל ברדוגו, ומתורגמת לאנגלית, יוצאת לאור בהוצאת ספרים 'חיש'.

הספרים בסדרה
 תמר מוונציה (2012): מספר על ילדה בת שבע שנולדה בישראל, כשהייתה בת חודשיים יצאה יחד עם הוריה לשליחות לוונציה שבאיטליה, הבנויה על המים אז איך חיים שם…?
 משה מיפן (2013): משה סודקביץ' הוא ילד בן שמונה, שנולד ביפן וגר בעיר הבירה, טוקיו. הוא לומד ב"בית ספר - נט" באינטרנט עם חברים ממקומות שונים בעולם.
 מנדי מסיביר (2013): מנדי, ילד בן חמש, שגר ברוסיה, באזור סיביר. שם החורף נמשך יותר מחצי שנה והוא אוהב לטייל בעיר הבנויה כולה מקרח.
 רבקה'לה מתאילנד (2014): מספר על רבקה'לה בת הרב נחמיה וילהלם, ילדה בת שמונה שנולדה בבנגקוק, בירת תאילנד, לומדת בבית ספר המונה 15 תלמידות, ועוזרת בעבודות לקראת חג הפסח.
 מוטי מפרגוואי (2014): מספר על מוטי בן התשע שגר באסונסיון, בירת פרגוואי.
 שיינא מנורווגיה (2015): מספר על ילדה בת תשע שגרה באוסלו, בירת נורווגיה, שם ימי הקיץ לא נגמרים, השמש אינה שוקעת, והלילה מואר כמו היום. בנמל שליד הבית מוכרים דגים מיוחדים ועוד…
 שניאור מחברון (2015): שניאור כהן, הוא ילד בן תשע שגר בעיר חברון בארץ ישראל, שעוזר לאביו בחול המועד סוכות לזכות חיילים במצוות ארבעת המינים ומארגן שמחת בית השואבה בשכונת אברהם אבינו
 מוסיא ממרוקו (2016): מוסיא באנון, היא ילדה בת שש שגרה בקזבלנקה שבמרוקו.
 חני מויומינג (2016): חני היא ילדה בת שש שגרה במערב ארצות הברית, בעיירה ציורית השוכנת בעמק המוקף הרים גבוהים. מחלון הבית רואים בוקרים רכובים על סוסים, מובילים בקר למרעה, הולכת לביקור חברה ועוד
 יוסי מניגריה (2018): יוסי אוזן הוא ילד בן שש שגר באבוג'ה, בירת ניגריה שבאפריקה.

קישורים חיצוניים
 
 
 
 
 
ילדים בשליחות - כך נולדה הסדרה שמרתקת את הילדים אתר שטורעם טבת תשע"ד
אסתר מלחי, המאפיינים הספרותיים והמסרים התרבותיים הסמויים של סדרת "ילדים בשליחות"
ישראל ברדוגו על "ילדים בשליחות". בתשע, ערוץ 20

הערות שוליים

ספרי ילדים ונוער חרדיים
ספרי ילדים ונוער בעברית
סדרות סיפורת חרדיות
ספרי שנות ה-2010
שלוחי חב"ד